CELEX: 62008CO0231
Language: mt
Date: 2009-02-03 00:00:00
Title: Digriet tal-Qorti tal-Ġustizzja (It-Tmien Awla) tat-3 ta' Frar 2009.#Massimo Giannini vs il-Kummisjoni tal-Komunitajiet Ewropej.#Appell - Servizz pubbliku Komunitarju - Dritt għal smigħ xieraq - Ksur tal-Artikoli 4, 27 u 29 tar-Regolamenti tal-Persunal - Prinċipju ta’ nondiskriminazzjoni - Interess tas-servizz u dmir ta’ premura - Żnaturament tal-provi u regoli dwar il-produzzjoni tal-provi - Appell parzjalment manifestament inammissibbli u parzjalment manifestament infondat.#Kawża C-231/08 P.

DIGRIET TAL-QORTI TAL-ĠUSTIZZJA (It-Tmien Awla) 
      3 ta’ Frar 2009 
      Kawża C-231/08 P
      Massimo Giannini
      vs
      Il-Kummissjoni tal-Komunitajiet Ewropej
      “Appell – Servizz pubbliku Komunitarju – Dritt għal smigħ xieraq – Ksur tal-Artikoli 4, 27 u 29 tar-Regolamenti tal-Persunal – Prinċipju ta’ nondiskriminazzjoni – Interess tas-servizz u dmir ta’ premura – Żnaturament tal-provi u regoli dwar il-produzzjoni tal-provi – Appell parzjalment manifestament inammissibbli u parzjalment manifestament infondat”
      Suġġett: Appell mis-sentenza tal-Qorti tal-Prim’Istanza tal-Komunitajiet Ewropej (It-Tielet Awla), tat-12 ta’ Marzu 2008, Giannini
         vs Il-Kummissjoni (T-100/04), li biha l-Qorti tal-Prim’Istanza ċaħdet ir-rikors tar-rikorrent għall-annullament tad-deċiżjoni
         tal-Bord tal-Għażla tal-kompetizzjoni COM/A/9/01, sabiex tinħoloq lista ta’ riżerva għar-reklutaġġ ta’ amministraturi fl-oqsma
         tal-ekonomija u tal-istatistika, li r-rikorrent ma jiġix inkluż fil-lista ta’ riżerva għal din il-kompetizzjoni u għad-danni.
         Ksur tad-dritt għal smigħ xieraq, relatat mad-dewmien eċċessiv tal-proċedura. Ksur tal-Artikoli 4, 27 u 29 tar-Regolamenti
         tal-Persunal kif ukoll tal-kunċett ta’ interess tas-servizz u ta’ obbligu ta’ premura. Ksur tal-prinċipju ta’ nondiskriminazzjoni
         u tar-regoli tal-produzzjoni tal-provi.
      
      Deċiżjoni  L-appell huwa miċħud. M. Giannini huwa kkundannat għall-ispejjeż tal-appell.
      
      Sommarju
      1.        Proċedura – Tul tal-proċedura quddiem il-Qorti tal-Prim’Istanza – Terminu raġonevoli – Kriterji ta’ evalwazzjoni – Konsegwenzi
      2.        Appell – Aggravji – Sempliċi repetizzjoni tal-motivi u l-argumenti mressqa quddiem il-Qorti tal-Prim’Istanza – Nuqqas ta’
            identifikazzjoni tal-iżball ta’ liġi invokat – Inammissibbiltà
      (Artikolu 225 KE; Statut tal-Qorti tal-Ġustizzja, l-ewwel paragrafu tal-Artikolu 58; Regoli tal-Proċedura tal-Qorti tal-Ġustizzja,
            Artikolu 112(1)())
      3.        Appell – Aggravji – Evalwazzjoni żbaljata tal-fatti – Inammissibbiltà – Stħarriġ mill-Qorti tal-Ġustizzja tal-evalwazzjoni
            tal-provi – Esklużjoni ħlief fil-każ ta’ żnaturament
      (Artikolu225 KE; Statut tal-Qorti tal-Ġustizzja, Artikolu 58)